Eesti Entsüklopeedia (1932–1937)/Ferdinand (Aragoonia ja Kastiilia)
Ferdinand (Fernando), mitmete Aragoonia ja Kastiilia kuningate nimi. Neist tähtsaimad:

1) Ferdinand I Suur, Kastiilia kuningas, Navaraa kuningas Sancho III poeg, surn 1065; sai 1035 pärusena Kastiilia krahvkonna, laiendas seda mitme vallutuse teel ja rajas Kastiilia kuningriigi. Ferdinand sõdis edukalt mauridega ja korraldas agarasti oma maa siseolusid.

2) Ferdinand III Püha, Kastiilia kuningas, Leon`i kuningas Alfonso IX poeg, sünd 1199, surn 1252; sai 1217 Kastiilia ja 1230 Leon`i kuningaks ja ühendas mõlemad maad jagamatuks, vanemale pojale pärandatavaks kuningriigiks. Ferdinand sõdis edukalt mauridega, vallutades ms. Cordoba 1236 ja Sevilla 1248, asutas Salamanca ülikooli ja rea piiskopkondi ning andis välja tähtsa tsiviilseadustiku.

3) Ferdinand II, Aragoonia kuningas. -> Ferdinand V, Hispaania kuningas